मुझे यह बताइए कि उस समय आपको क्या महसूस हो रहा था।
उदासी?
नाराज़गी?
ग़ुस्सा?
मायूसी?
कुछ नहीं।
मैं बस यह ज़िंदगी ख़त्म करना चाहता था।
पालोमा
मैं इतिहास दोबारा नहीं लिख सकता।
तो एक नए इतिहास की शुरुआत करिए।
मुझे उसके बारे में बताइए।
जीनो की बेटी के बारे में।
वह हमारी बेटी है।
ला मेज़ॉन
यह लेज़र से काटी गई नीयो-लेस है।
पारम्परिक लेस की तुलना में इसे बनाने में पाँच गुना कम बर्बादी होती है।
तुम कूटूर शो के लिए इसका इस्तेमाल करना चाहती हो?
यह अभी भी बहुत नाज़ुक है।
असली लेस की तरह।
आप कमाल हैं, मोनीक।
कहने का तरीक़ा है।
कोई बात नहीं।
पहली पोशाक कब तक पूरी हो जाएगी?
मेरे ख़याल से, पलक झपकते ही?
अच्छा जवाब।
सच में, क्या हम वाक़ई कूटूर को एक नया रूप नहीं दे रहे हैं?
आज नाश्ते में तुमने यूनिकॉर्न खाया था क्या, जो इतनी ख़ुश हो?
आज सुबह वनसाँ ने मेरा फ़ोन उठा लिया।
वह कैसे हैं?
क्या? आप किसी के मरने की इच्छा किए बग़ैर भी उन्हें नापसंद कर सकते हैं।
वह बेहतर हैं।
उन्होंने मुझे ब्रिटनी में क्रिसमस मनाने के लिए आमंत्रित किया है।
क्या तुम जाओगी?
वह मुझसे बात करने के लिए तैयार हैं।
मुझे जानना है कि मेरी जड़ें कहाँ हैं।
जानती हूँ हमने वादा किया था कि हम क्रिसमस की पूर्वसंध्या साथ में उदास रहकर बिताएँगे।
- मुझे तुम्हें छोड़कर जाते हुए बुरा लग रहा है, पर… - रहने दो।
दोस्ती के वादे जल्दी ही भुला दिए जाते हैं।
उसने पालोमा को भी बुलाया है।
अब तो इसकी आदत डाल लीजिए।
आपकी एक और भतीजी है।
जब मुझे यक़ीन हो जाएगा कि यह दवाइयों का असर नहीं है तो मैं इसकी आदत डाल लूँगी।
देखिए, वह एक मनोचिकित्सक से इलाज करवा रहा है।
यह सकारात्मक बात है।
किसी वैम्पायर की तरह हफ़्तों अपने कमरे में बंद रहने के बाद,
अब उसे एक धमाकेदार क्रिसमस मनाना है।
यह क्रिसमस का जादू है।
आपने कभी मराया कैरी को नहीं सुना?
अगर मेरे भाइयों का झगड़ा नहीं हुआ, तो मैं उसे बार-बार सुनूँगी।
और मुर्गे की भराई के लिए, पेरिगो ब्लैक ट्रफ़ल।
विंटर ट्रफ़ल नहीं।
तुम आ भी गईं?
ध्यान से, आर्मेल। वे नाज़ुक हैं।
यह मेरी दवाइयों का असर है या तुमने भी एक उड़ता हुआ क्रिसमस का पेड़ देखा?
तुम कोई कसर नहीं छोड़ रहे हो।
जानता हूँ तुम क्या सोच रही हो। तुम सब क्या सोच रहे हो।
कि हमारा क्रिसमस बहुत शानदार होने वाला है।
तुम ऐसे बर्ताव कर रही हो जैसे मैं ब्लीच की पूरी बोतल गटकने वाला हूँ।
फ़िक्र मत करो। नेली ने सारी बोतलें छुपा दी हैं।
जो मैंने किया, मुझे उसका अफ़सोस है, ठीक है?
तुम हमेशा कहते थे कि तुम हमारे पिता जैसे नहीं बनना चाहते।
देखो।
जानती हूँ कि हमारे बीच, सब कुछ हमेशा अच्छा नहीं…
मारी, मारी, मारी।
तुमने मेरा साथ दिया है।
हमेशा।
शुक्रिया।
मैं चाहता हूँ कि हम एक असली परिवार की तरह रहें।
मेज़ॉन को बचाने का बस यही एक तरीक़ा है।
तो तुमने पालोमा को इसलिए बुलाया है…
क्योंकि तुम्हारे मुताबिक़ वह इस परिवार का हिस्सा है?
जो हुआ, उसके बावजूद।
अगर मैं लेडू परिवार के सदस्यों के हर अनैतिक हमले का बुरा मानने लगूँ, तो फिर मैं किसी को बुला ही नहीं पाता।
ख़ास तौर पर तुम्हें।
पालोमा ने वही किया जो उसे ज़रूरी लगा।
और हाँ, वह इस परिवार का हिस्सा है।
उसे क्रिसमस पर बुला लेने से वह लेडू परिवार का हिस्सा नहीं बन जाएगी।
बहुत देर हो चुकी है। वह अब एक वयस्क है।
जीनो के साथ भी यही हुआ था।
तुम सफल नहीं हो पाए।
जैसा कि बार्बरा गाती थी, "बीता हुआ समय वापस नहीं आ सकता।"
इससे याद आया, तुम्हारी वह नीलामीकर्ता दोस्त कैसी है? जूडिथ, है ना?
शायद बीता हुआ समय वापस आ सकता है…
अंततः।
इसके अलावा, अगर आप बार्बरा की बातों पर शब्दशः यक़ीन करना शुरू कर दें,
तो आप तुरंत ख़ुद की जान भी ले सकते हैं, है ना?
फ़िक्र मत करो, तुम्हारे लिए कुछ नहीं है।
पर यह "कोई उपहार नहीं" का नियम बेवक़ूफ़ाना है।
अगर तुम्हारी और मेरी माली हालत एक जैसी नहीं है तो क्या?
तुम एक करोड़पति हो। यह बड़ी बात है।
और 50 यूरो के अंदर उपहार लाने की बात को तुमने अस्वीकार किया था।
उतने पैसों में क्या आएगा?
तुम उन लोगों को क्या देते हो जिनके पास सब कुछ है?
- स्कार्फ़? - वह एक शाहतूश है।
तुम स्कार्फ़ देते हो?
एक शाहतूश की क़ीमत 12,000 यूरो है। यह क़ानूनी रूप से अवैध है।
बहुत मुश्किल से मिलता है।
- तुम अपने परिवार वालों को क्या दोगे? - कुछ नहीं।
हमारे यहाँ क्रिसमस नहीं मनाया जाता।
हमें यीशु से कोई लेना-देना नहीं है।
लेकिन तुमने अपने लिए एक असाधारण गहना तो ख़रीदा है।
क्या तुमने फ़लाफ़ेल किंग में डिनर के लिए बुकिंग भी कराई है?
इससे भी बेहतर योजना है।
मैं सुपरमार्केट जाऊँगा, कुछ ऑइस्टर और एक शैम्पेन की
बोतल ख़रीदूँगा,
और टा-डा! एक के बाद एक क्रिसमस पर बनी फ़िल्में देखूँगा।
इससे अच्छा तो मैं मरना पसंद करूँगा।
मज़ाक़ छोड़ो, तुम मेरे साथ क्यों नहीं चलते?
मज़ाक़ नहीं कर रहा, मेरी शाम बहुत अच्छी गुज़रेगी।
मैं यह नहीं होने दे सकता।
मैं चाहता हूँ तुम मेरे परिवार के साथ एक घटिया क्रिसमस मनाओ।
मुझे कुछ नहीं सुनना।
पचास यूरो से कम में मेरी ख़ुशी।
वहाँ बहुत ख़राब माहौल होगा। तुम्हें मज़ा आएगा।
मुझे निमंत्रण मिल गया है
मुझे यह पसंद आया।
चलकर दिखाओगी?
ठीक है।
पालो…
हम और मज़बूत कपड़े आज़माकर देखेंगे, ठीक है?
फ़िक्र मत करो। शो से पहले अभी कुछ समय है।
हद है। सिर्फ़ एक महीना बाक़ी है।
अगर मैंने अपने पहले कूटूर कलेक्शन में गड़बड़ कर दी, तो लोग मुझे ज़िंदा चबा जाएँगे।
हे।
उनसे कहो कि अपने परिवारों के पास घर जाएँ।
उसे ठीक करने की कोशिश समय की बर्बादी है।
क्रिसमस के बाद देखते हैं क्या करना है।
ठीक है।
और तुम? क्या तुम…
हाँ, मैं वहाँ जाऊँगी।
तुम सच में मेरे साथ नहीं आना चाहती हो?
लेडू परिवार के साथ क्रिसमस? नहीं, शुक्रिया।
तुम मुझे उसके बारे में बताना।
हॉवेल
क्या वह मेरे लिए है?
क्या इसके अंदर तुम्हारे भाई का सिर है?
क्या तुम आज रात इसे लूईज़ को दे दोगी?
मुझे यक़ीन है "आइल ऑफ़ द डेड" पर क्रिसमस मनाना तुम्हारी पहली पसंद तो नहीं रही होगी।
हाँ, पर मेरे भाई की दुर्घटना ने हमारे सामने ज़्यादा विकल्प नहीं छोड़े हैं।
वैसी ही "दुर्घटना" जैसी तुम्हारे पिता के साथ हुई थी।
मैं यह देखकर हैरान हूँ कि तुम सच बोलने में इतना हिचकते क्यों हो।
आज रात तुम एक आधिकारिक मिशन पर हो।
तुम इसे जानते हो?
क्या मुझे जानना चाहिए?
जूडिथ होज़ेन, मीयों में एक नीलामीकर्ता।
यह तुम्हारी बहन की झूठी संस्था की निरीक्षक भी है।
जैसा कि कहा जाता है, बाएँ स्वाइप करो।
वे काफ़ी ज़्यादा समय साथ में गुज़ारते हैं।
कोई भी अपनी बहन को बिना कपड़ों के नहीं देखना चाहता।
चुराई हुई तस्वीरों के साथ यह जोखिम होता है।
अब तुम इसका फ़ायदा उठा सकते हो।
अपनी बहन के शेयर हासिल करने के लिए।
यह आसान होना चाहिए।
मेरी माँ को तुम पर भरोसा है।
ठीक है।
मैं क्रिसमस से लौटते समय उपहार-स्वरूप मारी का सिर ले आऊँगा।
मैरी क्रिसमस।
लूसी, आजकल मेरी माँ को क्या हो गया है?
अच्छा।
मुझे उनकी फ़िक्र होती है।
नवा से कहो मेरे पति पर भी नज़र रखे।
मैं पहले ही कह चुकी हूँ।
अगर तुम्हारे अंकल कभी अपना घर बदलने चाहें तो कितनी परेशानी होगी।
पानी उतरने पर यहाँ एक सड़क भी दिखती है।
जिसका मतलब है हम कल तक के लिए इस जहन्नुम में फँस गए हैं।
कुलीन पूर्वज लेडू दे केर्डानेट
आख़िरकार!
स्वागत है।
तुम जाकर घर क्यों नहीं दिखा देते…
सोलाल। फ़्रंट डेस्क। याद है?
बेशक। सोलाल।
जाओ।
यह मत कहना कि मैं अच्छा लग रहा हूँ, नहीं तो मैं तुम्हें वापसी की नाव पर बैठा दूँगा।
मैं सहमत हूँ।
तुम सचमुच भयानक दिख रहे हो।
शुक्रिया।
हैलो, जान।
सबको लगता है मैं कोई पागल हूँ जो किसी पागलख़ाने से भाग आया हूँ।
माफ़ी माँगने की ज़रूरत नहीं है।
क्या इसका फ़ैसला मैं कर सकती हूँ कि मुझे क्या कहना है?
और तुम तो यही चाहते हो कि मैं तुमसे माफ़ी माँगूँ।
सच कहा। तुम मुझसे मिलने क्यों नहीं आईं?
मुझे लगा तुम मुझसे मिलना नहीं चाहोगे।
क्या इसका फ़ैसला मैं कर सकता हूँ कि मैं क्या चाहता हूँ?
तुमने कहा था कि यह एक पुरानी झोंपड़ी है।
जब वनसाँ को पता चलेगा मैंने अपने शेयर्स बेच दिए, तो वह पूरी तरह से टूट जाएँगे।
इस बार वह नहीं चूकेंगे।
कई बार, मैंने यह कल्पना की है कि वह मर गए हैं और मैंने उनकी जगह ले ली है।
यह बुरी बात है ना?
एक तरह से।
लेकिन मैं समझ सकता हूँ।
मेरे नाना जी, वनसाँ के पिता ने क्रिसमस की पूर्वसंध्या पर इसी द्वीप पर ख़ुदकुशी कर ली थी।
पहले, मेरी नानी विक्टर को जन्म देते समय गुज़र गईं, फिर मेरे नाना ने ख़ुदकुशी कर ली।
तो, क्रिसमस तुम्हारे परिवार का पसंदीदा त्योहार नहीं है।
मेरी मॉम को शादी करके संतान पैदा करनी पड़ी।
और वनसाँ एक ग़मगीन अनाथ बनकर रह गए।
ज़िंदगी भर के लिए।
विक्टर को विरासत में यह अपराधबोध मिला कि उनके माता-पिता की मौत उनकी वजह से हुई।
और मेरा जन्म एक सामान्य उदासीनता के बीच हुआ।
तुमने हॉल में वह वंश वृक्ष देखा था?
हाँ।
उस पर मेरा नाम है ही नहीं।
जब हम यहाँ पहुँचे थे, मुझे कुछ एहसास हुआ।
यह उनके साथ मेरा आख़िरी क्रिसमस है।
एक महीने के बाद, वे मुझसे बात तक नहीं करेंगे।
मैं अकेला हो जाऊँगा।
क्या मैं सही कर रहा हूँ?
उनके लिए ख़ुद की बलि देने के बजाय अपनी ख़ुशी को तवज्जो देना?
मेरी लड़कियों ने और मैंने बड़ी मुश्किल से यह सीखा
कि कभी-कभी सामूहिक हितों से ऊपर व्यक्तिगत हितों को रखना चाहिए।
डायना, फ़र्गी, मेगन।
कम से कम आख़िर में तुम्हारी नहीं चली।
तुम्हें यहाँ देखकर मुझे ख़ुशी हो रही है।
- हैलो। - हाय।
मैं तुम्हें सोलाल से मिलवाता हूँ।
मेरे अंकल।
- हैलो। - हाय।
तो, तुम थोड़ा आराम कर लो।
बाद में मिलते हैं।
अंदर आ जाओ।
वनसाँ बदल गया है।
सच में।
ज़्यादा दवाइयाँ खाने का असर है?
मुझे लगता है वह दिल से कोशिश कर रहा है।
यहाँ इस कमरे में तुम्हारे साथ होना अजीब है।
वनसाँ ने सब कुछ बदल दिया।
यहाँ मेरे लिए सब कुछ नया है।
लेकिन…
ज़रूर उसकी नज़रों से यह छूट गई।
तुम पर किसी किशोर की तरह अपनी अलमारी में मेरी तस्वीर टाँगने की धुन सी सवार थी, है ना?
दरअसल, वह बेइंतिहा प्यार था।
तुमने तो दिल को छूने वाली बात कर दी।
और डरावनी भी।
बिल्कुल तुम्हारी तरह।
मैं तुम्हारी वापसी की भीख माँगूँ, उससे पहले,
मुझे आश्वस्त होना होगा कि तुम सच में यह चाहते हो।
अगर तुम दोबारा पीछे हट गए,
तो मुझसे बर्दाश्त नहीं होगा।
मैं तुम्हारी सही जगह तुम्हें वापस दूँगी, जो वनसाँ ने चुरा ली थी।
और बदले में, तुम भी मेरे लिए यही करोगे।
मैं इस परिवार का हिस्सा बनना चाहती हूँ।
यह इच्छा कितनी अजीब है।
लेकिन मैं सहमत हूँ।
तुम्हें तुम्हारे शेयर मिल जाएँगे।
तो, वह वाक़ई सच हो सकता है।
हमारा पुराना सपना।
वाक़ई, बहुत पुराना है।
बहुत विनम्रता से कह रहा हूँ, पहली खेप के हिसाब से, मुझे लगता है ये असाधारण हैं।
क्रिसमस की पूर्वसंध्या के बीच में तुम किसे मैसेज कर रही हो?
किसी को नहीं।
अविश्वसनीय।
पालोमा की वजह से वनसाँ को इतना तनाव हुआ कि उसने ख़ुदकुशी की कोशिश की
और उसकी हिम्मत तो देखो, अभी तक आई नहीं है।
मुझे बताओ, क्या कुछ ऐसा है जो मुझे नहीं पता?
क्या उन दोनों का फिर से चक्कर चल रहा है?
वह मॉडलिंग करता था, है ना?
सोलाल, है ना?
वह करना चाहता था।
मुझे शक है कि वह ज़्यादा दिनों तक फ़्रंट डेस्क की नौकरी नहीं करेगा।
यह कितने समय से चल रहा है?
कुछ महीनों से। क्यों?
यूँ ही पूछ रहा हूँ।
वे प्यारे लगते हैं।
- क्या मैं आपका बैग ले लूँ? - हाँ।
- क्या मैं आपका कोट ले लूँ? - बेशक।
शुक्रिया।
आपका पर्स?
प्लीज़, इस तरफ़।
स्वागत है।
मैं…
मुझे ड्रेस कोड के बारे में मालूम नहीं था।
तुम एकदम बढ़िया लग रही हो।
यह। यह…
यह आपके लिए है। कुछ ख़ास नहीं है।
इसकी कोई ज़रूरत नहीं थी।
जब मैं आठ साल की थी, मैं डेंटिस्ट के क्लिनिक पर थी।
मैंने "पैरिस मैच" में आपके एक फ़ैशन शो की तस्वीरें देखीं।
मैं नहीं जानती थी आप कौन हैं।
मेरी माँ ने मुझे आपके बारे में नहीं बताया था।
लेकिन मुझे याद है कि मुझे आपके जैसा बनने की एक प्रबल इच्छा महसूस हुई थी।
वहाँ प्रतीक्षा कक्ष में बच्चों के लिए काग़ज़ और पेंसिलें रखी थीं।
मेरे पहले स्केच की प्रेरणा आप थे।
तुम तो पहले से ही लेडू हो।
शुक्रिया।
वनसाँ, मैं…
- मुझे अफ़सोस है जो मैंने… - मत बोलो।
फ़िक्र मत करो।
तुम्हें और मुझे और बहुत सारी बातें करनी हैं।
क्या यह तुम हो, मडॉना जैसी पोशाक में?
नहीं, यह मैं हूँ।
यह चमत्कार है कि आप विषमलिंगी हैं।
या शायद, अभिशाप।
कोई पर्फ़ेक्ट नहीं होता।
यह होबासूँ है, नवा की रानी जैसी पोशाक पहने हुए।
नहीं, यह मैं नहीं हूँ।
मैंने सिसी जैसी पोशाक पहनी थी।
मॉम के 40वें जन्मदिन पर।
मेरा ख़याल है तुम पहले ही सबको जानती हो।
हैलो।
- डैड। - शुक्रिया।
मैरी क्रिसमस।
हम इतने बड़े होकर सैंटा को ख़त लिखेंगे?
यह इस परिवार की परम्परा है।
पैतृक परम्परा।
- माँ। - शुक्रिया।
क्रिसमस की शुभकामनाओं का सम्बन्ध ब्रिटनी की उन महिलाओं से है,
जिन्होंने उनमें समुद्र में गए अपने पतियों के नाम लिखे थे
और उनकी सुरक्षित वापसी की कामना की थी।
फिर, हमने यह कामना की कि लेस की बिक्री अच्छी हो।
और उसके बाद, कलेक्शन की कामयाबी की।
और आख़िरकार, हमने आलिशान नावों और सूलाज़ की कलाकृतियों की कामना करनी शुरू कर दी।
परम्परा बचा ली गई।
तुम्हारा सब कुछ बर्बाद करना ज़रूरी है?
मुझे 30 सालों से एक ही चीज़ मिल रही है।
कस्टम में ज़ब्त माल है?
इसे अपनी सफ़ाई करने वाली को दे देना।
बहुत सुंदर। बहुत-बहुत शुक्रिया, होबासूँ।
इसे लिखने के बाद, फिर क्या?
इसे एक बोतल में डालते हैं,
और समुद्र में फेंक देते हैं।
फ़िक्र मत करो, यह काँच है। यह प्राकृतिक रूप से नष्ट हो जाता है।
सोलाल कहाँ है?
तुम्हें ऑइस्टर खाने के पैसे नहीं मिलते हैं। अगली बार फ़ोन उठा लेना।
सब ख़त्म हो गया है।
अब मैं यह और नहीं कर सकता।
मैं मज़ाक़ नहीं कर रहा हूँ। मैं तुम्हारी पोल खोल सकता हूँ।
और हम तुम्हें सेन नदी में फेंक सकते हैं।
तुम्हारी मर्ज़ी।
सोलाल?
- तुम ठीक हो? - हाँ।
माफ़ करना, शाम कुछ ज़्यादा ही लम्बी चल रही है।
मैंने तुमसे झूठ बोला था।
मैरी क्रिसमस।
यह शादी की अँगूठी नहीं है।
सिर्फ़ तुम ही एक ऐसे इंसान हो जो मुझे एक बेहतर आदमी बनाता है।
भगवान, मैं कितनी घिसी-पिटी बात कर रहा हूँ।
अब, उस बेकार चीज़ को उतारो।
काश तुम यहाँ मेरे साथ होतीं।
एक बार फिर से कहो और मैं इसी पल अपनी कार में बैठकर आ जाऊँगी।
अब मैं तुमसे और दूर नहीं रहना चाहती।
मेरे पास आ जाओ।
जल्दी मेरे पास आ जाओ।
मुझे दूसरों के पास जाकर बैठना होगा।
मिस्टर ऑइस्टर के साथ क्रिसमस की शुभकामनाएँ।
जूडिथ।
हाँ?
नहीं, कुछ नहीं।
तुमसे जल्दी मिलती हूँ।
क्या तुम्हारे पति को पता है?
कि तुम जूडिथ के साथ उसे धोखा दे रही हो, हाँ?
तुमने छुपकर बातें सुनने की अपनी गंदी आदत छोड़ी नहीं है।
तुम द्विलिंगी हो?
अब मुझे तुम्हारे सामने सफ़ाई देनी पड़ेगी?
फ़िक्र मत करो। मैं तलाक़ नहीं ले रही हूँ।
क्या इतने साल मेरी बहन मेरे साथ एक अजनबी बनकर रही है?
यह बस एक नेकदिल जिज्ञासा ही है, है ना?
मारी।
तुम्हारी शादी और तुम्हारे यौन सम्बन्धों से मुझे कोई मतलब नहीं है, ठीक है?
लेकिन तुम ही हो जो इस परिवार की एकता और मेज़ॉन को लेकर इतनी फ़िक्रमंद रहती हो।
मुझे बस हैरानी हो रही है कि तुम ऐसा जोखिम उठाओगी।
हम सभी ने कुछ ऐसे फ़ैसले किए हैं जिससे हमारी "एकता" पर संकट आया है।
कम से कम मैं इसे लेकर सावधान रहती हूँ।
तुम्हें लगता है तुम सावधान रहती हो?
मैं अपनी गर्लफ़्रेंड के साथ
हैमबर्गर स्टैंड खोलने के लिए सब कुछ न्योछावर नहीं कर रही हूँ।
मैं 55 साल की हूँ।
मैं बस मज़े कर रही हूँ।
और तुम यह करना कभी भी बंद कर सकती हो, है ना?
मुझे इस बात का अनुभव है, यह ऐसे काम नहीं करता।
बिल्कुल। तो मुझसे ईमानदारी की बातें मत करो।
बात बस यह है कि मैं…
क्या?
तुम क्या?
शायद मैं तलाक़ लेने वाला हूँ।
आख़िरकार।
तुम ख़ुशक़िस्मत हो।
तलाक़ का सुख मुझे नहीं मिल सकता।
क्या तुम तलाक़ चाहती हो?
हम कोई हल ढूँढ लेंगे।
तुमने हमारे लिए बहुत कुछ क़ुर्बान किया है।
तुम लोग किस बारे में बात कर रहे हो?
तुम्हारे बारे में।
यही है।
यही वह जगह है जहाँ तुमने अपनी ज़िंदगी के पहले दो साल गुज़ारे थे।
मेरा बस चलता तो मैं तुम्हें ख़ुद से दूर नहीं जाने देता।
लेकिन नियति को कुछ और मंज़ूर था।
वनसाँ, मैं…
मुझे तुम्हें कुछ बताना है।
बात विक्टर से जुड़ी है।
हाँ? तुम्हारी बात सुनकर मुझे फ़िक्र हो रही है।
क्या तुमने फ़ैसला कर लिया है?
माफ़ करना?
मतलब, तुमने इस बारे में अच्छे से सोच लिया है?
बेशक सोच लिया है। मैंने अपना फ़ैसला कर लिया है। मैं साइन कर चुका हूँ।
आपको क्या हो गया है?
आप छह महीनों से मुझे परेशान कर रहे थे और अब आप मेरे मन में शक पैदा कर रहे हैं?
तुम अभी भी पैसे वापस कर सकते हो।
एक बार तुमने इन्हें धोखा दिया, तो फिर कभी वापस नहीं आ पाओगे।
तुम गद्दार कहलाए जाओगे।
मैं बस यह सुनिश्चित करना चाहता हूँ कि तुम यह बात समझ लो।
क्योंकि बाद में,
बहुत दर्द होता है।
हद है आपकी। आपने मुझसे इसका बिल्कुल उल्टा कहा था।
मॉम, वनसाँ, आप।
आपको लगता है मैं इस परिवार पर धब्बा हूँ।
सिर्फ़ इसलिए क्योंकि मैंने "इन सर्च ऑफ़ लॉस्ट टाइम" कभी नहीं पढ़ी,
और मैं शूबर्ट की जगह रॉबी विलियम्स को सुनता हूँ।
- क्योंकि मैं थोड़ा अटपटा हूँ। - होबासूँ।
आप जानते हैं मैं सही हूँ।
पर मुझे एक ऐसा परिवार मिल गया है जो खुली बाँहों से मेरा स्वागत करेगा
और मेरे कमरे के अंदर आने पर नाक-मुँह नहीं चढ़ाएगा।
जैसा कि मैं हमेशा से चाहता था।
लेकिन हॉवेल तुम्हारा परिवार कभी नहीं बन पाएगा। इतना तो मैं जानता हूँ।
आप आख़िर चाहते क्या हैं?
हॉवेल में आपकी हालत दयनीय है, इसका मतलब यह नहीं है कि मेरे साथ भी यही होगा।
ठीक है, अंकल?
मैं क्या करूँ? बस इसे फेंक दूँ?
जितनी दूर तुम फेंक सको।
मैंने तुम्हारे वापस आने के बारे में वनसाँ से बात की।
उसकी क्या प्रतिक्रिया थी?
परेशानी की कोई बात नहीं है।
अगर इन लोगों के साथ यह मेरा आख़िरी क्रिसमस है, तो मुझे ख़ुशी है कि तुम यहाँ हो।
क्योंकि तुम्हारे साथ, यह मेरा पहला ही क्रिसमस है।
होबासूँ, मुझे तुम्हें कुछ बताना है।
मैंने तुमसे झूठ बोला था।
मुर्गा पूरी तरह सूख जाएगा।
- आख़िरकार। वे बैठ रहे हैं। - चलो, शुरू करें!
ठीक है, शेफ़।
नेली, प्लीज़।
तुम्हारा रंग तो पीला पड़ गया है। तुम बीमार हो?
तुम्हारा पानी का गिलास ठीक वहीं है।
यह बीमार नहीं लग रहा है?
इस साल मैंने अपनी फ़्लू की वैक्सीन नहीं ली थी।
मैं ठीक हूँ। ऑइस्टर की वजह से हुआ होगा।
यह नामुमकिन है।
मैंने आज सुबह ही चेक किया था। वे एकदम ताज़ा हैं।
हमने तुम्हारे ऑइस्टर फेंक दिए।
अगर हम उन्हें खा लेते, हम सब उल्टी कर रहे होते।
बहुत हो गई तुम्हारे ऑइस्टर की बात।
भगवान के लिए कोई मेरी माँ का गिलास भर दो।
तो, पालोमा।
तुम्हारा पहला कूटूर कलेक्शन।
बहुत उत्साहित करने वाली बात है।
हम उससे क्या उम्मीद रखें?
माफ़ करना।
हम कलेक्शन की चर्चा ना करें तो बेहतर होगा।
मुझे ऐसा कोई ज्ञापन नहीं मिला कि हम किन विषयों पर बात कर सकते हैं।
मैं कोई झगड़ा नहीं करना चाहता।
किसी और चीज़ के बारे में बात कर लेते हैं।
सच में, मुझे जिज्ञासा हो रही है। हमें बताओ।
देखो, विक्टर।
मैं चाहता था तुम यहाँ आओ, ताकि हम सामान्य रूप से क्रिसमस मना सकें।
पहले की तरह।
एक दूसरे पर बरसें नहीं।
क्या वही हमारा सामान्य क्रिसमस नहीं होता?
शायद तुम्हें लगता है कि मैं यहाँ किसी कॉर्पोरेट जासूसी मिशन पर आया हूँ।
वनसाँ, लोगों के साथ जैसा बर्ताव किया जाता है, वे उसी के मुताबिक़ व्यवहार करते हैं।
और इसका उल्टा भी सच है।
तुम्हें इसे लेस फ़ैक्ट्री दिखानी चाहिए।
जानती हो वहाँ कुछ करघे 100 साल पुराने हैं?
कुछ लेस बनाने वाले कर्मचारी भी।
दरअसल, पालोमा ने एक लेज़र से काटी गई नीयो-लेस बनाई है।
वह काफ़ी दिलचस्प है।
हाँ, मैंने शुरुआती ट्रायल देखे थे।
वह जलाया हुआ कपड़ा है, है ना?
कितनी अजीब बात है कि हमारे पास बात करने के लिए कुछ और नहीं है।
- फिर इसे लेस नहीं कह सकते। - यही तो समस्या है।
बहुत ख़ूब। सिर्फ़ छह महीनों में, तुमने नियम बदलना भी शुरू कर दिया है।
परम्पराएँ, यैन।
परम्पराएँ अक्सर प्रगति के मार्ग में बाधा बनकर खड़ी होती हैं।
एक समय आने पर अगर चीज़ें बदली ना जाएँ, तो फिर कभी कुछ नहीं बदल सकता।
तुम इससे सहमत हो?
यह मेरा कलेक्शन नहीं है।
सोलाल, तुम पहले भी ब्रिटनी आए हो?
नहीं।
सोलाल को बूँदाबाँदी और पीले रेनकोट पसंद नहीं हैं।
लेकिन उसमें दूसरी आकर्षक ख़ूबियाँ हैं।
वह धोखा देने में, छल करने में
माहिर है।
यहाँ तक कि स्वांग रचने में भी।
सोलाल, तुम बिस्तर में भी नाटक कर रहे थे?
होबासूँ, चलो, बाहर थोड़ी ताज़ा हवा खाकर आते हैं।
एक ही शाम में एक पारिवारिक विवाद और एक सूखा मुर्गा भी, बहुत ज़्यादा हैं।
सोलाल आपको यह महसूस कराने में बहुत सक्षम है कि वह आपसे प्यार करता है,
जबकि वास्तव में, उसे आपकी जासूसी करने के लिए पैसे मिलते हैं।
तो, वनसाँ का वीडियो मुझसे चुराने के लिए तुम्हें कितने पैसे दिए गए थे?
क्या कहा तुमने?
हमारे बीच एक गुप्तचर था।
सोलाल हॉवेल के लिए काम करता है।
ओह, और बेशक, विक्टर को इस बारे में पता था।
नहीं।
नहीं, मैं…
मुझे सोलाल के बारे में नहीं पता था।
पेर्ल, मैं क़सम खाता हूँ।
मैं इतना बेवक़ूफ़ कैसे हो सकता हूँ?
- और तुम। - वनसाँ, अपनी भड़ास उस पर निकालने की ज़रूरत नहीं है।
इसके ज़िम्मेदार तुम हो, बात ख़त्म।
और विक्टर भी दोषी है।
वनसाँ, उसकी बात तो सुन लो।
यह झगड़ा ख़त्म करने का मौक़ा है।
उसे माफ़ कर दो।
क्या तुम्हारा दिमाग़ ख़राब हो गया है?
मैं नेल्सन को फ़ोन कर रहा हूँ।
यह मामला अब बस एक ही तरह से निपटेगा। अदालत में।
हैलो, लेडू सर।
अच्छा हुआ आपने फ़ोन किया। मैरी क्रिसमस।
नेल्सन, बात गंभीर है। हॉवेल हम पर जासूसी कर रही है। तुम अकेले हो?
तो, अब क्या?
कुछ नहीं।
उनके बात ख़त्म कर लेने तक इंतज़ार करते हैं।
उसे कितने पैसे दिए गए, वह कितने समय से जासूसी कर रहा है, उसने क्या-क्या चुराया।
वह हमें सब कुछ बता देगा।
वह ऊपर है, सुबक रहा है।
होबासूँ के कहने पर वह सब बता देगा। अभी, इसी समय।
नेल्सन, पेर्ल बोल रही हूँ।
सोलाल कह रहा है कि वह हॉवेल के ख़िलाफ़ गवाही देगा।
बिल्कुल नहीं।
वह कह सकता है कि उसे उसकी मर्ज़ी के ख़िलाफ़ रोककर रखा गया था, और हमारा पूरा केस उल्टा पड़ जाएगा।
तो, हम क्या करें?
उसे मसाला चाय पिलाएँ?
मेरी बात सुनो।
कल तक उसे सेवक कक्ष में ठहराओ
और सुरक्षा कैमरे चालू कर दो।
नेल्सन,
मैं तुम्हें बताना चाहता हूँ कि अभी-अभी विक्टर लेडू अंदर आए हैं।
लाइन पर ही रहना।
विक्टर, तुम्हें पता होना चाहिए कि यह बातचीत रिकॉर्ड की जा रही है।
क्या तुम्हें पता था कि डीएन हॉवेल ने हमारे बीच एक जासूस भेजा है?
नहीं।
- बेशक आपको पता था। - यहाँ तक कि मुझे पता था!
शुरुआत से ही!
मैं जानता था कि तुम हमें बर्बाद करने के लिए किसी भी हद तक चले जाओगे!
- इस बारे में कल सुबह बात करते हैं। - पेर्ल।
अगर तुम्हें विक्टर की हरकतों पर कोई हैरानी नहीं है, तो तुम भी हमारी दुश्मन हो।
मेरा सुझाव है हम तुरंत इस बात के लिए वोट करें कि क्या हमें आधिकारिक रूप से हॉवेल पर मुक़दमा करना चाहिए।
करना चाहिए।
नहीं करना चाहिए।
करना चाहिए।
तुमने होबासूँ के साथ जो किया है, वह बहुत घिनौना है।
करना चाहिए।
और यैन मेरे साथ है।
तो बस। प्रस्ताव बहुमत से पारित हो गया।
तुम सुन रहे हो, नेल्सन?
हाँ।
प्लीज़ नोट करो कि मेज़ॉन लेडू, हॉवेल ग्रुप, मैडम डीएन हॉवेल
और मिस्टर विक्टर लेडू के ख़िलाफ़ क़ानूनी कार्रवाई करना चाहता है।
मैं तुम्हें बाद में फ़ोन करता हूँ।
मैं चाहता हूँ कि सुबह होने तक तुम यहाँ से चले जाओ।
मेरे परिवार को तुम्हारा प्रस्ताव स्वीकार है।
मुझे माफ़ कर दो।
तुम सेवक कक्ष में ठहरोगे।
तुम्हें बता दूँ कि तुम जब चाहो, यहाँ से जाने के लिए आज़ाद हो।
अभी रास्ता पानी में डूबा हुआ है,
लेकिन सुबह पानी के उतरते ही हम एक नाव मँगा लेंगे।
- प्लीज़… - मुझे तुमसे बात करने की अनुमति नहीं है।
और मुझे तुमसे वह हीरा…
वापस लेना होगा।
इसे गवाह को प्रभावित करने के रूप में देखा जा सकता है।
हैलो।
क्या लेडू परिवार का हर क्रिसमस ऐसा ही होता है?
तुम्हें भूख लगी है?
हाँ।
मेरे साथ आओ।
ठीक है।
क्या उस वक़्त मेरे पिता बीमार थे जब…
वह नहीं जानता था।
लेकिन तुम्हारी माँ बीमार नहीं थी। शुक्र है भगवान का।
और आपको इससे परेशानी नहीं हुई…
कि वह दूसरे लोगों के साथ सोते थे?
पता है, तब तक हमारा रिश्ता परिपक्व हो चुका था।
तो, मेरे माँ-बाप पार्टी करने वाले नशे में धुत्त शौक़ीन लोग थे, जिन्होंने एक रात साथ में गुज़ारी।
ज़िंदगी की क्या बेहतरीन शुरुआत है।
उन्होंने मुझे जन्म क्यों दिया?
जब लोला गर्भवती हुई, तो वे घबरा गए थे।
लेकिन फिर, वे तुम्हें जन्म देना चाहते थे।
हम चाहते थे। हम तीनों चाहते थे।
तुम्हारे माँ-बाप तुमसे बहुत प्यार करते थे।
लेकिन…
वे बहुत जवान और संवेदनशील थे।
और मैं…
मैं चाहता था कि तुम सिर्फ़ मेरे पास रहो।
मुझे लगता था कि किसी को कभी मेरी कोई परवाह नहीं थी।
पर असल में, मेरे पास तीन माँ-बाप थे।
जीनो के मरने के बाद…
तुम्हीं मेरे जीने की वजह थीं।
मुझे तुम्हारे अलावा कुछ नहीं सूझता था।
मैं चाहता था कि तुम मेरी वारिस बनो।
मैं स्वीकार करता हूँ कि मैंने ऐसे बर्ताव किया जैसे तुम्हारी माँ का कोई अस्तित्व ही नहीं था।
एक सुबह, वह परेशान हो गई और तुम्हें मुझसे दूर ले गई।
और मुझे…
मुझे तुम्हें भुला देने के लिए मजबूर होना पड़ा।
तो, मुझसे नफ़रत करना ज़्यादा आसान था।
ओह, वह बिल्कुल भी आसान नहीं था।
ऐसा मत सोचो।
तो?
तुम्हें मेरा "ब्रिटनी के बुढ़ऊ" का बनाया ऑमलेट कैसा लगा?
आपका ऑमलेट स्वादिष्ट है।
मैं क़सम खाता हूँ मुझे पता होता तो मैं तुम्हें बता देता।
मैं सोलाल के बारे में नहीं जानता था।
हॉवेल में, हर किसी का पीछा किया जाता है।
जिसमें मैं भी शामिल हूँ।
फिर तुम्हारे उत्पीड़न में तुम्हारी मर्ज़ी शामिल है।
मुझे माफ़ कर दो।
हमें डुबाने की इच्छा रखने के लिए?
या मुझसे दो बार झूठ बोलने के लिए?
तुम्हारी वापसी।
हम दोनों का रिश्ता।
क्या तुम सच में वह सब चाहते थे?
या वह भी बस एक खेल था…
तुम्हारा और हॉवेल परिवार के लोगों का?
काश तुमने मुझसे यह सवाल नहीं पूछा होता।
तुम्हें ख़ुद को मुकम्मल महसूस करने के लिए हमेशा एक दुश्मन की ज़रूरत रही है।
तुम्हारी नज़रों में सिर्फ़ तुम ही सही हो।
तुम मुझसे नफ़रत किए बिना ज़िंदा नहीं रह सकते।
तुम चाहते हो कि मैं तुम्हें शुक्रिया कहूँ?
जानते हो…
तुम्हारा पैंतरा लगभग काम कर गया था।
तुम्हारी पीआर गर्ल बहुत होशियार थी।
हाँ, पेर्ल ने मुझे तुम्हारे प्रोजेक्ट के बारे में बताया।
गद्दार भाई की महान वापसी।
मैं शायद उसे स्वीकार कर लेता।
यह एक आदर्श स्थिति होती। मेज़ॉन के लिए। इस परिवार के लिए।
और पेर्ल के लिए।
लेकिन तुम कभी नहीं चाहते थे कि हम साथ हों।
और तुम चाहते थे? तुम सच में यह चाहते थे?
तुमने उसके लिए लड़ाई की?
तुम्हें यक़ीन है उसके साथ रहने के लिए तुमने हर मुमकिन कोशिश की थी?
वह गर्भवती थी।
और वह तुम्हारा बच्चा था।
वह उस बच्चे को जन्म दे सकती थी।
अगर उसे तुम पर भरोसा होता।
लेकिन तुम हमेशा अपनी महत्वाकांक्षाओं की कठपुतली बनकर रहे हो।
तुम तो इंसान भी नहीं हो।
जिस दिन से तुमने जन्म लिया, उस दिन से तुम जहाँ जाते हो, अपने साथ मौत ले जाते हो।
जिसकी शुरुआत हमारी माँ से हुई।
पिछली बार जब हम दोनों यहाँ थे,
तुमने मुझे बहुत भला-बुरा कहा था।
अब तुम बदला लेना चाहते हो, है ना?
वैसे भी, आजकल तुम मुझ पर भरोसा नहीं करते।
तुमने मुझे पालोमा के बारे में क्यों नहीं बताया?
तुमने मुझे क्यों नहीं बताया कि तुम उसे गोद लेना चाहते थे?
शायद मुझे पता था क्या होगा।
कि तुम मुझे धोखा दोगी।
- कि तुम भरोसे के लायक़ नहीं हो। - तुमने भी मुझे धोखा दिया है।
तुम हमेशा कहते थे कि मैं तुम्हारी "पूरक" हूँ।
हमारे बीच कोई राज़ नहीं हैं।
पर तुमने वही छुपाया जो सबसे महत्वपूर्ण था।
मेरी ज़िंदगी के उस हिस्से से किसी का कोई मतलब नहीं था।
मैंने सोचा था वह अध्याय हमेशा के लिए बंद हो चुका है।
अगर तुम चालाकी कर रहे हो, तो वह अपने दुःख से कभी नहीं उबर पाएगी।
तुम मुझ पर आख़िर किस चीज़ का इल्ज़ाम लगा रही हो?
क्या तुम वाक़ई मरना चाहते थे?
तुम हमेशा दूसरों की ताक़त का इस्तेमाल करके ख़ुद को दोबारा ज़िंदा करते रहे हो।
तुम अपने साथियों को चुनने में माहिर हो।
वे निश्चित तौर पर तुमसे बेहतर हैं।
लेडू की स्थिति वैसी ही रहेगी, जैसी है।
विक्टर वापस नहीं आएगा।
इसलिए, या तो तुम इससे समझौता कर लो,
या मैं तुम्हारा इस्तीफ़ा ख़ुशी से स्वीकार करूँगा।
समझ गईं?
हाँ।
अच्छी तरह से।
उप-शीर्षक अनुवादक : पुनीत कुसुम